শোয়ায়েব জানান, তার ভাই স্ত্রী-সন্তান নিয়ে মসজিদের পাশে একটি কোয়ার্টারে থাকতেন। গত ২০ ডিসেম্বর জোহর নামাজের পর এক ব্যক্তি সিএনজি অটোরিকশায় করে তার ভাইকে নিয়ে যায়। এ ঘটনার প্রত্যক্ষদর্শী মসজিদের খাদেম ফয়জুল্লাহ। এরপর থেকে হাফেজ ইসহাক নিখোঁজ। তার মোবাইল ফোনটিও বন্ধ পাওয়া যায়। ভাইয়ের কোনো সন্ধান না পেয়ে তিনি ২০ ডিসেম্বর রমনা থানায় জিডি করেন। পরদিন ২১ ডিসেম্বর তিনি থানায় একটি অপহরণ মামলা করেন। পুলিশ দীর্ঘদিন হাফেজ ইসহাকের কোনো সন্ধান দিতে পারেনি।